Predkladacia správa

Fond národného majetku Slovenskej republiky (ďalej len “fond”) predložil na Ministerstvo pre správu a privatizáciu národného majetku SR (ďalej len “ministerstvo”), podľa § 28 ods. 5 písm. a) zákona č. 91/1992 Zb. o prevode majetku štátu na iné osoby v znení neskorších predpisov (ďalej len “zákon”), žiadosť o zrušenie privatizačného projektu podniku ZŤS Moldava š.p. Moldava nad Bodvou, ktorý bol schválený uznesením vlády SR č. 52 z 19. januára 1993, registrovaný na ministerstve pod č. 619/93.
 
Privatizačný projek podniku ZŤS Moldava š.p. Moldava nad Bodvou bol vypracovaný na priamy predaj celého majetku podniku v prospech spoločnosti Moldavský strojársky servis a.s. Moldava nad Bodvou, teraz Moldavské strojárne a.s. Moldava nad Bodvou (ďalej len “kupujúci”).

Na základe schváleného privatizačného projektu fond uzavrel s kupujúcim zmluvu č. 329/1993 o predaji podniku. V dôsledku neplnenia zmluvných podmienok fond s účinnosťou  od 25.6.2001 od zmluvy č. 329/93 odstúpil na základe uznesenia prezídia fondu č. 7/LIV/01 z 28.5.2001.
 
Na prechodné zabezpečenie majetku z odstúpenia, jeho prevzatie a vyčíslenie hodnoty, ako aj ďalšie s tým súvisiace úkony, uzavrel fond dňa 14.6.2001 so spoločnosťou SJT, s.r.o. Moldava nad Bodvou Zmluvu o nájme majetku a úprave vzťahov s nájmom súvisiacich, ktorá nadobudla účinnosť dňa 25.6.2001.

Ku dňu odstúpenia od zmluvy bola vyhotovená Zápisnica o odovzdaní a prevzatí majetku podniku nadobudnutého fondom v dôsledku odstúpenia od zmluvy. Podľa údajov uvedených v zápisnici hodnota majetku v čase uzavretia zmluvy o predaji majetku činila 32 064 tis. Sk a pri odovzdávaní majetku, vrátane majetku ponúknutého kupujúcim, predstavuje 14 281 000,- Sk v členení:

aktíva spolu                       14 281 000,- Sk
záväzky                                              0,- Sk
vlastné imanie spolu          14 281 000,-  Sk.

	  Prezídium fondu na základe odporúčania výkonného výboru fondu (uznesenie č. 27/75/01 z 28.11.2001), schválilo svojim uznesením č. 14/LXVIII/01 z 13..12.2001 návrh na zrušenie privatizačného projektu podniku ZŤS Moldava š.p. Moldava nad Bodvou, ktorý bol schválený uznesením vlády SR č. 52 z 19.1.1993 a súčasne spôsob naloženia s majetkom, ktorý na fond prešiel odstúpením od zmluvy, priamy predaj na základe výsledku výberového konania.

	Rrozhodnutie o zrušení privatizačného projektu nemá finančný, ekonomický, environmentálny vplyv, ani vplyv na zamestnanosť.

             Materiál bol dňa ………….2002 na rokovaní PEM odporučený predložiť na rokovanie  vlády SR.